Un bărbat a murit luni seară după ce s-a aruncat în faţa metroului, în staţia Nicolae Teclu, pe magistrala 3.

Potrivit ISU Bucureşti-Ilfov, bărbatul de aproximativ 30 de ani s-a aşezat pe şine, în staţia de metrou Nicolae Teclu, de pe magistrala 3, şi a aşteptat trecerea metroului.

Bărbatul a murit pe loc, decapitat, scrie News.ro.

Circulaţia metroului a fost oprită pentru intervenţia salvatorilor.

Tragedia vine la mai puţin de două ore de la un alt incident, produs pe cea mai aglomerată magistrală Metrorex. Circulaţia trenului a fost oprită între staţiile Constantin Brâncoveanu şi Eroii Revoluţiei. Martorii spun că peroanele de la Eroii Revoluţiei au fost invadate de un fum gros. Pompierii au identificat sursa într-o încăpere a tunelului, în care au ars mai multe hârtii şi ambalaje.